ddrg/super_eurlex huggingface dataset:
(58)

Frankrig indvender, at denne konklusion er »en påstand, der ikke er baseret på en nøjagtig reaktion fra bankinstitutioner, og at der kunne have været indført kautionsordninger.« En rundspørge, som det franske nationalkammer for finansrådgivning (10) har foretaget blandt 35 banker, giver imidlertid et ret nøjagtigt billede af de almindeligt gældende normer i de franske bankinstitutioner, når disse yder lån til deres kunder. Ønsket om at begrænse kreditrisikoen over for deres kunder betyder, at bankinstitutionernes ledelser har indført maksimumgrænser, som baseres på en række parametre, der gør det muligt at analysere en virksomheds økonomiske sundhed og evne til at betale gælden på baggrund af forskellige kriterier såsom egenkapital, regnskaber, lang- og kortfristet gældsætning, omsætning og finansielle udgifter. Det fremgår navnlig af denne analyse, at et forhold mellem »samlet bankgæld og egenkapital« på over 2,50 udløser en risikoalarm, som ganske vist ikke betyder et endegyldigt afslag på tildeling af et lån, men medfører, at der skal stilles større sikkerhed. Hvis man for FPAP’s vedkommende optimistisk anslår forholdet mellem de ovenfor nævnte 65 mio. EUR og den optimistisk skønnede egenkapital (4,7 mio. EUR, jf. betragtning 56), bliver forholdet 13,82 eller næsten seks gange højere end den maksimale risikogrænse. Hvis det reelle tilskudsbeløb var højere (77 mio., hvis man medregner det mulige tillægstilskud på 12 mio. EUR, der er nævnt i betragtning 22), eller hvis det reelle tal for egenkapitalen var lavere, ville dette hypotetiske forhold stige endnu mere. Med dette risikoniveau ville en bankinstitution aldrig have overvejet at yde et lån, selvom adgang til tingslig sikkerhed (såsom sikkerhed i købsoptionerne eller håndpant i de brændstoflagre, som FPAP købte) eller personal surety (pant i medlemmernes personlige ejendom og fartøjer) rent faktisk indgår i de bankteknikker, der gør det muligt at mindske risikoen for insolvens. Det skal dog bemærkes, at fiskerivirksomhederne, hvis der skulle udtages pant i medlemmernes personlige ejendom, sandsynligvis ville have været mere tøvende over for at blive medlem af FPAP. Der findes også andre teknikker til overførsel eller deling af kunderisici, såsom at flere banker er fælles om at finansiere lånet, adgang til kautionsselskaber eller støtte fra regionale eller departementale garantifonde (som ofte selv kautioneres af kautionsselskaber), men under alle omstændigheder ydes kautionen kun til virksomheder, der er grundlæggende sunde og potentielt solvente, og for et beløb, som aldrig overstiger 50 % af gælden (eller i FPAP’s tilfælde til et beløb på lidt over 30 mio. EUR, hvilket betyder, at der fortsat resterer en risiko, som er næsten tre gange større end den maksimale risikotærskel).
(5)

Belgien, Danmark og Finland har derudover forelagt ændrede programmer for overvågning af transmissible spongiforme encephalopatier (TSE), Ungarn har forelagt et ændret program for udryddelse af rabies, og Rumænien har forelagt et ændret program for udryddelse af klassisk svinepest.
(1)

Rådet vedtog ved fælles holdning 2004/161/FUSP foranstaltninger, der bl.a. har til formål at hindre, at medlemmerne af Zimbabwes regering og fysiske eller juridiske personer, enheder eller organer med tilknytning til disse samt andre fysiske eller juridiske personer, som er involveret i aktiviteter, der alvorligt undergraver demokrati og respekt for menneskerettigheder og retsstatsforhold i Zimbabwe, indrejser i eller rejser gennem medlemsstaternes område, og at indefryse deres pengemidler og økonomiske ressourcer, jf. listen i bilaget til den fælles holdning.
(1)

Ifølge artikel 4, stk. 1, litra a), nr. ii), i direktiv 2000/60/EF har medlemsstaterne pligt til at beskytte, forbedre og genoprette alle overfladevandområder med henblik på at opnå en god overfladevandstilstand senest 15 år efter datoen for direktivets ikrafttræden — med forbehold af visse undtagelser — i overensstemmelse med bestemmelserne i bilag V til dette direktiv. Ifølge artikel 4, stk. 1, litra a), nr. iii), i direktiv 2000/60/EF har medlemsstaterne pligt til at beskytte og forbedre alle kunstige og stærkt modificerede vandområder med henblik på at opnå et godt økologisk potentiale og en god kemisk tilstand for overfladevand senest 15 år efter datoen for direktivets ikrafttræden — med forbehold af visse undtagelser — i overensstemmelse med bestemmelserne i bilag V til dette direktiv. I henhold til punkt 1.4.1, nr. i), i bilag V til direktiv 2000/60/EF bør henvisninger til »økologisk tilstand« opfattes som »økologisk potentiale«, hvad angår kunstige eller stærkt modificerede vandområder.
(3)

For at imødegå den sundhedsrisiko, som eksponering for foder- og fødevareprodukters melaminindhold kan medføre, indeholder Kommissionens beslutning 2008/798/EF af 14. oktober 2008 om særlige importbetingelser for produkter, der indeholder mælk eller mejeriprodukter, og som har oprindelse i eller er afsendt fra Kina, og om ophævelse af beslutning 2008/757/EF et forbud mod import til Fællesskabet af produkter, der indeholder mælk eller mejeriprodukter, til spædbørn og småbørn til særlig ernæring og krav om, at medlemsstaterne foretager systematisk importkontrol af andre foderstoffer og fødevarer, der indeholder mælk eller mejeriprodukter. I henhold til nævnte beslutning skal medlemsstaterne endvidere trække sådanne produkter, som konstateres at indeholde mere end 2,5 mg/kg melamin, tilbage fra markedet.
(2)

Der er blevet en plads ledig som medlem af Regionsudvalget, efter at Nico SCHOOF er trådt tilbage. Der er blevet en plads ledig som suppleant, efter at Lodewijk ASSCHER er trådt tilbage. Der bliver en yderligere plads ledig som suppleant, efter at Bas VERKERK ved denne afgørelse beskikkes som medlem af Regionsudvalget —
(2)

Der er blevet to pladser ledige som medlemmer af Regionsudvalget, efter at Mona HEIBERGs og Helene LUNDs mandat er udløbet. Der er blevet to pladser ledige som suppleanter, efter at Jens Christian GJESINGs og Tove LARSENs mandat er udløbet —
(3)

For så vidt angår Island og Norge er denne beslutning et led i udviklingen af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, der falder ind under det område, der er nævnt i artikel 1, litra B, i Rådets afgørelse 1999/437/EF af 17. maj 1999 om visse gennemførelsesbestemmelser til nævnte aftale (3).
(20)

Den 18. september 2008 blev anmodninger fra disse 15 medlemsstater vurderet af en ad hoc-ekspertarbejdsgruppe, som konkluderede, at de risikoanalyser, medlemsstaterne havde vedlagt til støtte for deres anmodninger, var tilfredsstillende og ville sikre beskyttelse af menneskers og dyrs sundhed. Alle kravene i artikel 6, stk. 1b, tredje afsnit, og alle de epidemiologiske kriterier i kapitel A, del I, punkt 7, i bilag III til forordning (EF) nr. 999/2001, som medlemsstaterne skal opfylde for at dokumentere en forbedring af deres epidemiologiske situation, blev ligeledes tjekket, og det konstateredes, at de var opfyldt.
(6)

For at opnå en hurtigere og mere effektiv gennemførelse af afgørelserne om udvælgelse er det nødvendigt at udskifte rådgivningsproceduren med et krav om, at Kommissionen ufortøvet informerer Europa-Parlamentet og medlemsstaterne om alle foranstaltninger, der er truffet for at gennemføre afgørelse nr. 1855/2006/EF uden bistand fra et udvalg —
(6)

For at opnå en hurtigere og mere effektiv gennemførelse af afgørelserne om udvælgelse er det nødvendigt at udskifte rådgivningsproceduren med et krav om, at Kommissionen ufortøvet informerer Europa-Parlamentet og medlemsstaterne om alle foranstaltninger, der er truffet for at gennemføre afgørelse nr. 1719/2006/EF uden bistand fra et udvalg —
(9)

I risikovurderingen for cyclohexan blev der set specifikt på forbrugernes eksponering ved anvendelse af cyclohexanholdige præparater i forbindelse med pålægning af gulvtæpper, og det blev konkluderet, at det er nødvendigt at indføre begrænsende foranstaltninger for at begrænse risikoen for forbrugerne ved sådanne anvendelser. Neoprenbaserede cyclohexanholdige kontaktlime bør derfor kun markedsføres med henblik på levering til offentligheden i en reduceret pakningsstørrelse. Angivelsen af en række harmoniserede instrukser sammen med produktet bør gøre det muligt at advare forbrugerne mod at anvende produktet under dårlige udluftningsforhold eller til pålægning af gulvtæpper.
(81)

På grund af den gamle sydlige banes orientering i lufthavnen var det umuligt at anvende den gamle sydlige bane og den nye nordlige bane på samme tid. Ud- og indflyvningsbanerne krydsede hinanden på et punkt i nærheden af lufthavnen med det resultat, at Deutsche Flugsicherung måtte betragte de to baner som en enkelt bane i forbindelse med flyveoperationer. Endvidere kunne ugunstige vejrforhold eller ulykker forårsage afbrydelser i logistikkæden. Tilgængeligheden af en anden parallel bane er derfor af afgørende betydning for at sikre lufthavnens afbrydelsesfrie drift og tiltrække udbydere af fragttjenester. Denne vurdering blev også bekræftet af den kompetente myndighed som led i godkendelsesproceduren med henblik på anlæggelsen af den nye sydlige bane. Myndigheden havde indhentet en udtalelse om spørgsmålet, om det var nødvendigt at dreje den sydlige bane, så den blev parallel med den nordlige bane, eller om start- og landingsbanerne kunne anvendes i V-konfiguration. Det fremgik af udtalelsen, at selv for passagerflyvninger ville de gennemsnitlige forsinkelser med et V-banesystem være uacceptable, og at det ville være umuligt at afvikle luftfragttrafik. Desuden blev det fastslået, at forsinkelserne ved et knudepunkt for ekspresfragt ville øges, da ind- og udlastningen af luftfragt fra fly, der var landet for sent, ville medføre, at de andre flys afgangstider blev forsinket yderligere. Logistikkæderne ved de pågældende gateways ville bryde sammen. Systemet med parallelle baner øger derfor lufthavnens fleksibilitet og gør den mere tiltrækkende for potentielle brugere.
(8)

Den pågældende medlemsstat har ikke foreslået lokaliteter nok til at imødekomme kravene i direktiv 92/43/EØF for nogle naturtyper og arter. For de naturtyper og arter kan det derfor ikke konkluderes, om nettet er fuldstændigt. Når der tages hensyn til den tid, der går inden oplysningerne modtages, og der opnås enighed med medlemsstaten, er det nødvendigt at vedtage en foreløbig liste over lokaliteter, der skal revideres i overensstemmelse med artikel 4 i direktiv 92/43/EØF.
(1)

I henhold til artikel 11, stk. 2, i fælles aktion 2005/797/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 25 at træffe relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i de palæstinensiske områder (EUPOL COPPS), herunder afgørelsen om at udnævne en missionschef.
(9)

Da disse beslutninger befinder sig i forskellige revisionsfaser, bør gyldighedsperioderne forlænges for miljøkriterierne og de tilhørende krav til vurdering og verifikation, som opstilles deri. Gyldighedsperioden bør forlænges med 7 måneder for beslutning 2002/255/EF og 2002/371/EF, med 8 måneder for beslutning 2001/405/EF, med 10 måneder for beslutning 2002/740/EF, med 13 måneder for beslutning 2005/341/EF og 2005/343/EF og med 15 måneder for beslutning 2002/741/EC.
(5)

For så vidt angår Island og Norge udgør denne beslutning en udbygning af bestemmelserne i Schengenreglerne, som omhandlet i aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, som falder ind under det område, der er nævnt i artikel 1, litra B, i Rådets afgørelse 1999/437/EF af 17. maj 1999 om visse gennemførelsesbestemmelser til nævnte aftale (3).
(1)

Kommissionens afgørelse 2006/410/EF (2) fastsætter de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3), artikel 4, stk. 1, i Rådets forordning (EF) nr. 378/2007 (4) om regler for frivillig graduering af direkte betalinger og artikel 23, stk. 2, i Rådets forordning (EF) nr. 479/2008 af 29. april 2008 om den fælles markedsordning for vin (5) stilles til rådighed for ELFUL, og den nettosaldo, der er til rådighed for udgifterne under EGFL.
(2)

I henhold til artikel 17, stk. 1, i direktiv 2006/88/EF skal arter, der er vektorer for sygdomme opført i del II i bilag IV til samme direktiv, og som skal tilføres en medlemsstat, en zone eller et segment, der er erklæret fri for en given sygdom, med henblik på opdræt eller udsætning, enten have oprindelse i en anden medlemsstat, en anden zone eller et andet segment, der er erklæret fri for den pågældende sygdom, eller holdes i karantæne i vand, der er frit for det pågældende patogen, i et passende tidsrum, såfremt dette i lyset af de videnskabelige data eller praktiske erfaringer viser sig at være tilstrækkeligt til at nedbringe risikoen for overførsel af den givne sygdom til et niveau, der er acceptabelt til at hindre overførsel af den pågældende sygdom. Det følger af artikel 44, stk. 4, i direktiv 2006/88/EF, at det samme gælder for områder, der er omfattet af et overvågnings- eller udryddelsesprogram for en given sygdom.
(1)

Artikel 11, stk. 5, i Rådets forretningsorden (i det følgende benævnt »forretningsordenen«) fastsætter, at når Rådet skal træffe en afgørelse med kvalificeret flertal, skal det, hvis et medlem af Rådet kræver det, kontrolleres, at de medlemsstater, der udgør det kvalificerede flertal, repræsenterer mindst 62 % af EU’s samlede befolkning beregnet i overensstemmelse med befolkningstallene i artikel 1 i bilag III til forretningsordenen.
—

der er etableret kontrolprocedurer, som især har til formål at kontrollere, at de anmeldte beløb er korrekte, samt at forebygge, opdage og korrigere uregelmæssigheder.
(1)

Afgørelse ECB/2006/26 af 18. december 2006 om fastlæggelse af de foranstaltninger, der er nødvendige for, at de nationale centralbanker i de ikke-deltagende medlemsstater kan indbetale deres kapitalandele i Den Europæiske Centralbanks kapital (1), fastsatte den procentdel af kapitalindskuddet i Den Europæiske Centralbank (ECB), som de nationale centralbanker i de medlemsstater, som ikke havde indført euroen den 1. januar 2007, havde pligt til at indbetale den 1. januar 2007 som bidrag til ECB’s driftsudgifter.
(4)

Den justerede fordelingsnøgle for ECB nødvendiggør, at ECB vedtager en ny afgørelse, som ophæver afgørelse ECB/2006/22 med virkning fra den 1. januar 2009, og som fastsætter, hvordan og i hvilket omfang de deltagende nationale centralbanker har pligt til at indbetale ECB’s kapital med virkning fra den 1. januar 2009.
(3)

Artikel 1, litra d), i afgørelse ECB/2001/15 af 6. december 2001 om udstedelse af eurosedler (4) definerer »seddelfordelingsnøglen« og henviser til bilaget til denne afgørelse, hvori seddelfordelingsnøglen gældende fra den 1. januar 2008 specificeres. Under hensyn til at nye fordelingsnøglevægte vil være gældende fra den 1. januar 2009 og at Slovakiet vil indføre euroen denne data, må afgørelse ECB/2001/15 ændres med henblik på at bestemme den seddelfordelingsnøgle, som er gældende fra den 1. januar 2009 —
(5)

For at opnå en hurtigere og mere effektiv gennemførelse af afgørelserne om udvælgelse er det nødvendigt at udskifte rådgivningsproceduren med et krav om, at Kommissionen ufortøvet informerer Europa-Parlamentet og medlemsstaterne om alle foranstaltninger, der er truffet for at gennemføre afgørelse nr. 1720/2006/EF uden bistand fra et udvalg —
(6)

For at opnå en hurtigere og mere effektiv gennemførelse af afgørelserne om udvælgelse er det nødvendigt at udskifte rådgivningsproceduren med et krav om, at Kommissionen ufortøvet informerer Europa-Parlamentet og medlemsstaterne om alle foranstaltninger, der er truffet for at gennemføre afgørelse nr. 1904/2006/EF uden bistand fra et udvalg —
(1)

Ved direktiv 64/432/EØF er der fastsat bestemmelser om samhandelen i Fællesskabet med kvæg og svin. Direktivets artikel 9 omhandler kriterierne for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom. Derudover fastsættes det i direktivets artikel 10, at der skal forelægges bevismateriale, inden en medlemsstat eller en region deraf kan godkendes som fri for visse smitsomme sygdomme, herunder Aujeszkys sygdom.
(3)

På grundlag af oplysninger fra de berørte medlemsstater konkluderede Kommissionen, at Irlands og Nordirlands særlige geografiske situation og den nuværende mangel på udsigter til udvikling af jernbanegodstjenester og internationale jernbanepassagertjenester ville berettige, at undtagelserne blev forlænget med fem år. I de kommende år ville de potentielle omkostninger ved at overholde kravene i de direktiver, der er omfattet af undtagelserne, veje tungere end de potentielle fordele ved en fuldstændig gennemførelse af de lovgivningsmæssige rammer for et marked for jernbanetransporttjenester, som dækker hele Fællesskabet.
(1)

Den 23. oktober bemyndigede Rådet Kommissionen til at indlede forhandlinger på Fællesskabets og dets medlemsstaters vegne med Republikken Albanien for at indgå en protokol til interimsaftalen om handel og handelsanliggender mellem Det Europæiske Fællesskab på den ene side og Republikken Albanien på den anden side for at tage hensyn til Republikken Bulgariens og Rumæniens tiltrædelse af Den Europæiske Union.
Det hedder i artikel 172:

»1. Det er forbudt at dyrke genetisk modificerede planter med forbehold af bestemmelserne i stk. 2.

2. Efter at have indhentet udtalelse fra kommunalbestyrelsen (gmina) for den kommune, hvor de genetisk modificerede planter skal dyrkes, træffer landbrugsministeren i samråd med miljøministeren beslutning om oprettelse af en zone til dyrkning af genetisk modificerede planter i et bestemt område inden for kommunen (zone udpeget til dyrkning af genetisk modificerede planter), efter at den i artikel 4, stk. 21, litra f) anførte ansøger har indsendt en ansøgning om, at der træffes beslutning om at oprette en zone til dyrkning af genetisk modificerede planter.

3. En ansøgning om, at der træffes beslutning om oprettelse af en zone til dyrkning af genetisk modificerede planter, skal indeholde:

1) den i artikel 4, stk. 21, litra f), nævnte ansøgers fulde navn, hjemsted og adresse

2) den genetisk modificerede plantes art og sort, de egenskaber, der opnås som følge af den genetiske modifikation og den entydige identifikator

3) nummeret på det den matrikel, der omfatter marken i henhold til reglerne om det nationale system til registrering af producenter, registrering af bedrifter og registrering af ansøgninger om udbetalinger, markens areal i hektar, markens placering på matriklen, arknummeret på matrikelkortet for den pågældende matrikel, navnet på matrikelregionen og navnet på kommune og »voivodship«.

4. Ansøgningen skal indsendes skriftligt og elektronisk.

5. Ansøgningen, der er omtalt i stk. 3, skal vedlægges skriftlige erklæringer fra jordejere inden for isoleringsområdet omkring den jord, hvor det planlægges at dyrke genetisk modificerede planter, om, at de ikke har indvendinger mod, at der oprettes en zone til dyrkning af genetisk modificerede planter.

6. Landbrugsministeren skal senest fem dage efter ansøgningsdatoen sende en skriftlig og elektronisk kopi af ansøgningen om, at der træffes beslutning om oprettelse af en zone til dyrkning af genetisk modificerede planter, til:

1) miljøministeren

2) kommunalbestyrelsen for den kommune, hvor de genetisk modificerede planter skal dyrkes

og disse skal senest 45 dage efter modtagelsen af en kopi af den i stk. 3 nævnte ansøgning meddele landbrugsministeren deres begrundede stillingtagen til sagen.

7. Miljøministeren meddeler landbrugsministeren sin holdning som nævnt i stk. 6, nr. 1), efter at have indhentet en udtalelse fra det i artikel 26, stk. 4, nævnte hold og en udtalelse fra det i artikel 25 nævnte udvalg.

8. Den i stk. 6, nr. 2), nævnte kommunalbestyrelse offentliggør straks efter modtagelse af ansøgningen de deri indeholdte oplysninger i den by eller landsby, hvor zonen skal oprettes, på den måde, som sædvanligvis anvendes i det pågældende område.«
DA Den Europæiske Unions Tidende L 15/29

KOMMISSIONENS AFGØRELSE

af 18. december 2007

om tilpasning af de justeringskoefficienter, der finder anvendelse fra 1. august 2006, 1. september 2006, 1. oktober 2006, 1. november 2006, 1. december 2006 og 1. januar 2007 på vederlag til tjenestemænd, midlertidigt ansatte og kontraktansatte ved De Europæiske Fællesskaber, som gør tjeneste i tredjelande, samt på vederlag til en del af de tjenestemænd, der fortsat gør tjeneste i de to nye medlemsstater i en periode på højst nitten måneder efter disse to nye medlemsstaters tiltrædelse

(2008/59/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved disse Fællesskaber, fastsat ved Rådets forordning (EØF, Euratom, EKSF) nr. 259/68 (1), særlig artikel 13, stk. 2, i bilag X,

under henvisning til tiltrædelsestraktaten for de to nye medlemsstater, særlig artikel 33, stk. 4, og

ud fra følgende betragtninger:

(1) Ved Rådets forordning (EF, Euratom) nr. 453/2007 (2) fastsattes i henhold til artikel 13, stk. 1, i bilag X til vedtægten de justeringskoefficienter, hvormed de vederlag, der udbetales i tjenestestedets valuta til tjenestemænd, midlertidigt ansatte og kontraktansatte ved De Europæiske Fællesskaber ansat i tredjelande, samt vederlag til en del af de tjenestemænd, der fortsat gør tjeneste i de to nye medlemsstater i en periode på højst nitten måneder efter tiltrædelsen, korrigeres fra 1. juli 2006.

(2) I henhold til artikel 13, stk. 2, i bilag X til vedtægten skal visse af disse justeringskoefficienter tilpasses fra 1. august 2006, 1. september 2006, 1. oktober 2006, 1. november 2006, 1. december 2006 og 1. januar 2007, når de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —

TRUFFET FØLGENDE AFGØRELSE:

Eneste artikel

Med virkning fra 1. august 2006, 1. september 2006, 1. oktober 2006, 1. november 2006, 1. december 2006 og 1. januar 2007 tilpasses de justeringskoefficienter, der finder anvendelse på vederlag, som i tjenestestedets valuta udbetales til tjenestemænd, midlertidigt ansatte og kontraktansatte ved De Europæiske Fællesskaber, som gør tjeneste i tredjelande, samt til en del af de tjenestemænd, der fortsat gør tjeneste i de to nye medlemsstater i en periode på højst nitten måneder efter tiltrædelsen, som anført i bilaget.

De vekselkurser, der anvendes til beregning af disse vederlag, fastsættes i overensstemmelse med gennemførelsesbestemmelserne til finansforordningen og svarer til den dato, der er omhandlet i stk. 1.

Udfærdiget i Bruxelles, den 18. december 2007. På Kommissionens vegne Benita FERRERO-WALDNER Medlem af Kommissionen

(1) EFT L 56 af 4.3.1968, s. 1. Senest ændret ved forordning (EF, Euratom) nr. 337/2007 (EUT L 90 af 30.3.2007, s. 1.

(2) EUT L 109 af 26.4.2007, s. 1.